b'\n_START_ARTICLE_\nCheckpoint Charlie\n_START_PARAGRAPH_\nCheckpoint Charlie (angle\xc5\xa1ko nadzorna to\xc4\x8dka Charlie) je bil eden najbolj znanih mejnih prehodov v \xc4\x8dasu razdeljenega Berlina med letoma 1945 in 1990. Povezoval je ameri\xc5\xa1ki in sovjetski sektor in je bil slovito prizori\xc5\xa1\xc4\x8de pobegov iz vzhodnega Berlina. Nahajal se je na Friedrichstrasse, uporabljali pa so ga lahko le vojska in veleposlaniki._NEWLINE_Oznaka Charlie izhaja iz NATO abecede in je bil imenovan po \xc4\x8drkah abecede. Checkpoint Alpha je bil avtocestni prehod pri Helmstedt, Checkpoint Bravo pa avtocestni prehod pri Drelinden._NEWLINE_Po ponovni zdru\xc5\xbeitvi Berlina je bil prehod ukinjen. Poleg muzeja Haus am Checkpoint Charlie pa je eden od pomnikov krute zgodovine Berlina._NEWLINE_13. avgusta 2000 so na mesto postavili ponovno zgrajeno kontrolno hi\xc5\xa1ico.'